ลื่นล้มในห้องน้ำ ใต้ตาเขียวมีเลือกออกที่เพดานปากเเละมีอาการเเสบ เเต่ไม่ปวดหัว จะเป็นอะไรไหมคะเเละควรจะทำยังไง
สวัสดีค่ะ การลื่นล้ม มีการกระแทก ทำให้มีเลือดออกเพดานปากและแสบร้อนดังกล่าวมา อาจจะเป็นการอักเสบหรือบวมของเนื้อเยื่อรอบๆจากการกระแทก หรือมีเลือดที่คั่งอยู่ที่ทำให้มีอาการได้โดยควรสังเกตอาการอันตรายของอุบัติเหตุที่ศีรษะ เช่นอาการปวดหัวรุนแรง ปวดมากขึ้นเรื่อยๆ อาเจียนพุ่ง หมดสติไปชั่วครู่ กล้ามเนื้ออ่อนแรง การมองไม่เห็น ตาพร่า ร่วมด้วย ถ้ามีให้รีบไปพบแพทย์ตอนนี้หากมีเลือดออกใต้ตาเป็นรอยช้ำเยอะ ไม่สบายใจ อาจไปพบแพทย์เพื่อตรวจร่างกายทางระบบประสาทเบื้องต้น ร่วมกับเอ็กซเรย์ดูว่าไม่มีกระดูกหักหรือร้าวจากการล้มก่อนได้ ในระหว่างนี้ประคบเย็นลดปวดและบวม กินยาแก้ปวดเพื่อบรรเทาอาการ พักผ่อนมากๆ ระวังการกระทบกระแทกเพิ่มเติม